Material: papyrus
<gap/><gap/>[τ]ῶν ὑπαρχ[όντ]ων αὐ[τοῖς· τὰ δὲ δέοντα πάντα καὶ τὸν ἱματισμὸν καὶ τὰ̓́λλα ὅσα προσήκει γυναικὶ]
[γ]αμετῆι παρεχέτω Μενεκράτης Ἀρ[σ]ιν[ό]ηι [ἐνδ]ημ[ῶν καὶ ἀ]π[οδημῶν κατ]ὰ δ[ύναμιν τῶν ὑπαρχόντων].
[κα]ὶ μὴ ἐξέστω Μενεκράτει γυναῖκʼ ἄλλην ἐπεισάγεσθαι ἐπʼ Ἀρσινόην μηδὲ παλ[λακ]ὴν μ[ηδὲ π]αιδ[ικὸν]
[ἔχ]ειν μηδὲ τεκνοποιεῖσθαι ἐξ ἄλλης γυναικὸς ζώσης Ἀρσινόης μηδʼ ἄλλην οἰκίαν οἰκ[εῖν ἧς ο]ὐ κυριεύ
[σει] Ἀρσινόη, μηδʼ ἐγβάλλειν μηδὲ ὑβρίζειν μηδὲ κακουχεῖν αὐτὴν μηδὲ τῶν ὑπαρχόντων μηθὲν
[ἐξα]λλοτριοῦν ἄνευ τοῦ ἐπιγραφῆναι τὴν Ἀρσινόην βεβαιώτριαν. ἐὰν δέ τι τούτων ἐπιδειχθῆι
ποιῶν ἢ τὰ δέοντα ἢ τὸν ἱματισμὸν ἢ τὰ̓́λλα μὴ παρέχηι αὐτωι καθὰ γέγραπται, ἀποτεισάτω Μενεκρά
της Ἀρσινόηι παραχρῆμα τὴν φερνὴν ἡμιόλιον. κατὰ τὰ αὐτὰ δὲ μηδὲ Ἀρσινόηι ἐξέστω ἀπόκοιτον
μηδὲ ἀφήμερον γίνεσθαι ἀπὸ τῆς Μενεκράτου οἰκίας ἄνευ τῆς Μενεκράτου γνώμης μηδʼ ἄλλωι
ἀνδρὶ συνεῖναι μηδὲ φθείρειν τὸν κοινὸν οἶκον μηδʼ α[ἰσ]χύνειν Μενεκράτην ὅσα φέρει ἀνδρὶ αἰσχύ
νην. ἐὰν δὲ Ἀρσινόη ἑκοῦσα βούληται ἀπαλλάσσεσθαι ἀ[πὸ Μ]ενεκράτου, ἀποδοὺς αὐτῆι Μενεκράτης
τὴν φερνὴν ἁπλῆν ἀφʼ ἧς ἂν ἡμέρας ἀπαιτηθῆι [ἐν] ἡμέραις ξ ἀποπεμψάτω αὐτήν.
ἐὰν δὲ μὴ ἀποδῶι καθὰ γέγραπται, ἀποτε[ι]σάτω π[αραχ]ρῆμα ἡμι[ό]λιον. εἴη μὲν ὑγίεια·
ἐὰν δέ τις αὐτῶν ἀνθρώπινόν τι πάθῃ καὶ τελευτήσ[ηι], ἔστω τὰ καταλειπόμενα ὑπάρχοντα
τοῦ ζῶντος αὐτῶν καὶ τῶν τέκνων τῶν ἐσομένων αὐτοῖς ἐξ ἀ[λ]λήλων. μὴ ὄντων
δʼ αὐτοῖς τέκνων ἐξ ἀλλήλων ἢ καὶ γενομένων καὶ τούτων ἀπογενομένων πρὸ τοῦ
ἐν ἡλικίαι γενέσθαι ἤτοι ἀμφοτέρων περιόντων ἢ καὶ μετὰ τὴν ὁποτερουοῦν αὐτῶν
τελευτήν, ἐὰν μὲν Ἀρσινόη προτέρα τι πάθῃ, ἀποδότω Μενεκράτης τὴν φερνὴν πᾶσαν
Ὀλυμπι[ά]δι τῆι μητρὶ αὐτῆς, ἐὰν ζῆι, εἰ δὲ μή, τοῖς ἔγγιστα γένει οὖσι αὐτῆς Ἀρσινόης
............................... ἐὰν δὲ μὴ ἀποδῶι, ἀποτεισάτω παραχρῆμα
<gap/>.
<gap/>
ἀντίγρ συγγρ συνοικισίου
Ἀρσινόης εἰς Μενεκράτην